REPUBLIKA HRVATSKA

PRIMORSKO-GORANSKA ŽUPANIJA

OPĆINA PUNAT

**ODLUKA**

**o izmjeni Odluke o uvjetima, načinu i postupku raspolaganja**

**nekretninama u vlasništvu Općine Punat**

Sadržaj:

1. Pravni temelj za donošenje akta i obrazloženje
2. Prijedlog odluke o izmjeni Odluke o uvjetima, načinu i postupku raspolaganja nekretninama u vlasništvu Općine Punat
3. Odluka o uvjetima, načinu i postupku raspolaganja nekretninama u vlasništvu Općine Punat („Službene novine Primorsko-goranske županije“ broj 21/16, 27/16 i 11/17)

Predlagatelj:

općinski načelnik

Punat, 2022. godine

PRAVNI TEMELJ ZA DONOŠENJE AKTA

Članak 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15), članak 31. Statuta Općine Punat („Službene novine Primorsko-goranske županije“ broj 8/18, 10/19, 3/20 i 3/21), a vezano uz članak 35. i 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14).

OBRAZLOŽENJE

Općinsko vijeće Općine Punat donijelo je Odluku o uvjetima, načinu i postupku raspolaganja nekretninama u vlasništvu Općine Punat („Službene novine Primorsko-goranske županije“ broj 21/16) i izmjene i dopune Odluke („Službene novine Primorsko-goranske županije“ broj 27/16 i 11/17).

Navedenom odlukom člankom 30. propisana je visina zakupnine po metru kvadratnom zakupljenog zemljišta na mjesečnoj ili godišnjoj razini ovisno o načinu na koji se koristi zakupljena nekretnina.

Visina zakupnine nije se mijenjala zadnjih 5 godina. Razmatrajući opće stanje tržišta, a s obzirom na opće povećanje cijena dobara i usluga predlaže se povećanje zakupnine kao u prijedlogu.

Slijedom navedenog, predlaže se Općinskom vijeću donošenje odluke kao u prijedlogu.

* **Prijedlog** -

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15), članka 31. Statuta Općine Punat („Službene novine Primorsko-goranske županije“ broj 8/18, 10/19, 3/20 i 3/21), a u vezi s člankom 35. i 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14) Općinsko vijeće Općine Punat na 7. sjednici održanoj 2022. godine donosi

**ODLUKU**

**o izmjeni Odluke o uvjetima, načinu i postupku raspolaganja**

**nekretninama u vlasništvu Općine Punat**

**Članak 1.**

 U Odluci o uvjetima, načinu i postupku raspolaganja nekretninama u vlasništvu Općine Punat („Službene novine Primorsko-goranske županije“ broj 21/16, 27/16 i 11/17) članak 30. mijenja se i glasi:

 „Visina zakupnine po m² zemljišta iznosi:

* 7,00 kn/mjesečno za privatne i poslovne potrebe (npr. parkirališno mjesto, uređenje okućnice i sl.),
* 10,00 kn/godišnje za potrebe obavljanja proizvodne djelatnosti,
* 25,00 kn/godišnje za potrebe obavljanja turističke djelatnosti – kampovi, korištenja zemljišta za postavljanje infrastrukturnih objekata, uređaja i opreme,
* 35,00 kn/godišnje za potrebe obavljanja trgovačke i nautičke djelatnosti.

 Zakupnina se plaća jednom godišnje i to unaprijed za tekuću godinu, najkasnije do 31. ožujka tekuće godine.

Ako ugovorena zakupnina iznosi 10.000,00 kn i više moguće je ugovorom odrediti plaćanje u najviše 4 obroka.“

**Članak 2.**

 Ova Odluka stupa na snagu osmog dana od dana objave u „Službenim novinama Primorsko – goranske županije“.

OPĆINSKO VIJEĆE

OPĆINE PUNAT

 PREDSJEDNIK

 Goran Gržančić, dr.med.,v.r.